Tun ranar Larabar makon jiya da Hajiya A`isha Jummai Alhassan da a kan kira Maman Taraba, kuma Ministar Harkokin mata ta bayyana ra`ayinta kan cewa muddin tsohon mataimakin shugaban kasa Alhaji Atiku Abubakar ya bayyana aniyarsa ta shiga neman takarar shugabancin kasar nan a shekarar 2019, ko da kuwa a wace jam`iyyar siyasa ce, to, kuwa za ta ajiye mukaminta na minista ta kuma yi godiya ga shugaban kasa Muhammadu Buhari a kan nadata mukamin da yi, ta koma wajen tsohon mataimakin shugaban kasar, don ta mara masa baya, ta yadda zai kai ga nasara, ake ta ce-ce-ku-ce irin na siyasa, har wasu ma na cewa lallai sai Shugaba Buhari ya koreta.
